Nordman xulu

Nordman xulu () — Ponticola cinsinin bir nümayəndəsidir.  

 Yayılması 

Qara, Azov və Xəzər dənizlərində yayılmışdır. Xəzərdə 3 yarımnöv: Gebel xulu - Neogobius ratan goebeli (Kessler), Boqdanov xulu - Neogobius ratan bogdanowi (Kessler), Türkmən xulu -Neogobius ratan turkmenicus (Rahimov) yaşayır.

 Morfoloji əlamətləri 

Başı böyürlərdən sıxılmışdır. Eni demək olar ki,hündürlüyünə bərabərdir. Üst dodağı kənarlarda enlənməmişdir. İkinci bel üzgəcinin xüsusən ortası hündürdür. Quyruq gövdəsi gödəkdir və yanlardan çox sıxılmışdır. Bədənin ən az hündürlüyü quyruq gövdəsinin uzunluğundan ya bir qədər çoxdu, ya da ona bərabərdir. Gebel xulu o biri yarımnövlərdən alçaq və uzunsov quyruq gövdəsi, xeyli kiçik ölçüləri ilə fərqlənir (onun bədəninin uzunluğu, adətən, 10 sm-dən az olur).

 Yaşayış yeri və həyat tərzi 

Bütün yarımnövlər nadir hesab olunur və su hövzəsinin müxtəlif regionlarında rast gəlinir. Boqdanov xulu yalnız Dağıstan sahilində, Türkmən xulu  Türkmənistan sahilində, Gebel xulu isə Azərbaycan və İran sahillərində qeydə alınmışdır. 

 Çoxalması 

Kürüləmə yaz aylarında baş verir. Dişilər təxminən 2 mm ölçüdə kürülər qoyur. Nəsil qayğısına erkəklər qalır. Bu anda o çox aqressiv olur. Döş üzgəci vasitəsilə kürülərin üstün ütəmizləyir və suyu filtirləyir.http://www.fishbase.se/summary/Ponticola-ratan.html

 Təsərrüfat əhəmiyyəti 

Vətəgə əhəmiyyəti yoxdur.

 Ədəbiyyat 
 Azərbaycanın heyvanlar aləmi. Onurğalılar, III cild. Bakı: Elm, 2004, s. 141.

 İstinadlar 

Kateqoriya:Xullar
Kateqoriya:Rusiya balıqları
Kateqoriya:Xəzər dənizi balıqları
Kateqoriya:Avropa balıqları
Kateqoriya:1840-cı ildə təsvir edilən balıqlar